
	audito išvada

	dėl birštono gimnazijos finansinių ataskaitų rinkinio ir biudžeto sąmatų vykdymo ataskaitų rinkinio už 2014 metų pirmą pusmetį

Audito metu vertinta Birštono gimnazijos 2014 metų pirmo pusmečio finansinių ataskaitų rinkinio,  planų ir programų,  sąmatų įvykdymo ataskaitų rinkinio duomenys bei savivaldybės lėšų ir turto valdymo, naudojimo ir disponavimo jais teisėtumas ir jų naudojimas įstatymų nustatytiems tikslams per 2014 metų pirmą pusmetį. Birštono gimnazijos direktorius yra atsakingas už finansinių ataskaitų rinkinio, planų ir programų, sąmatų įvykdymo ataskaitų rinkinio parengimą ir pateikimą, savivaldybės turto valdymo, naudojimo, disponavimo juo teisėtumą. Kontrolierės pareiga remiantis atliktu auditu pareikšti nuomonę apie finansinių ataskaitų rinkinio, planų ir programų, sąmatų įvykdymo atskaitų rinkinio ir savivaldybės turto valdymo, naudojimo, disponavimo juo teisėtumą.


Auditas atliktas pagal audito reikalavimus. Šie reikalavimai nustato, kad auditas būtų suplanuotas ir atliktas taip, kad gauti pakankamą pagrindą dėl finansinių ataskaitų rinkinio, planų ir programų sąmatų įvykdymo ataskaitų rinkinio duomenų tinkamo ir teisingo pateikimo, savivaldybės turto valdymo, naudojimo ir disponavimo juo teisėtumo. Audito metu surinka įrodymai, kuriais pagrįsta Birštono gimnazijos 2014 metų pirmo pusmečio finansinių ataskaitų rinkinio, planų ir programų, biudžeto sąmatų vykdymo ataskaitų rinkinio parengimo ir pateikimo, savivaldybės turto valdymo, naudojimo, disponavimo juo teisėtumo vertinimas. Manome, kad atliktas auditas suteikia pakankamą pagrindą nuomonei pareikšti.


Remiantis audito rezultatais pareiškiame, kad Birštono gimnazijos 2014 metų pirmo pusmečio finansinių ataskaitų rinkinys bei planų ir programų sąmatų įvykdymo ataskaitų rinkinys  visais reikšmingais atžvilgiais parengtos ir pateiktos pagal Lietuvos Respublikos teisės aktus, reglamentuojančius biudžetinių įstaigų buhalterinę apskaitą ir finansinės atskaitomybės sudarymą.


Taip pat pareiškiame, kad 2014 metų pirmą pusmetį Birštono gimnazijoje valdant, naudojant ir disponuojant savivaldybės lėšomis ir turtu, juos naudojant įstatymų nustatytiems tikslams, reikšmingų neatitikimų Lietuvos Respublikos teisės aktų reikalavimams nenustatyta.


Audito išvada pateikta kartu su audito ataskaita.

